Infosan a început construcția unei noi clinici de oftalmologie în București, cu o investiție de circa 2 milioane de euro
Infosan, singurul spital privat de oftalmopediatrie din România, a demarat lucrările de construcție pentru o nouă clinică în București, consolidându-și astfel prezența pe piața serviciilor medicale de specialitate. Cu o investiție de 2 milioane de euro din fonduri proprii, noua clinică este programată să fie finalizată în prima jumătate a anului 2025. La capacitate maximă, aceasta va putea deservi până la 200 de pacienți zilnic, oferind servicii de oftalmologie pentru copii și adulți.